Rocco Tjon

Rocco Gian-Carlo Tjon ta un politico Arubano y miembro di parlamento di Aruba desde 28 di maart 2025. E tabata minister di Husticia y Asuntonan Social den e di dos gabinete Wever-Croes di 2021 pa 2025. Anteriormente e tabata miembro di Parlamento di Aruba y lider di fraccion di partido MEP.

 Biografia 
Tjon a lanta den bario di Savaneta. Despues di obtene su VWO-diploma na Colegio Arubano el a continua su estudio na Hulanda, na Nederlandse Politie Academie. Esaki e ta completa na 2004. Na 2017 e ta gradua na Universidad di Aruba cu e titulo di MBA. Tjon ta cuminsa su carera na Cuerpo Policial Arubano (CPA) na aña 2000, unda e ta subi di rango te e posicion di hefe di e "staf di korpschef" di CPA. Na 2016 e ta wordo nombra director di Instituto Correcional di Aruba (hulandes: Korrectie Instituut Aruba i miho conoci como KIA). Dowers: Rocco Tjon nieuwe directeur KIA, NoticiaCla, 23 mei 2016. Recupera 2 augustus 2021. Un aña despues e ta bandona e puesto pa inicia un carera politico.

 Carera politico 
Na juli 2017 Tjon ta confirma su candidatura cu posicion 8 riba lista di MEP. Rocco Tjon a confirma riba red social cu e ta candidato nobo riba lista di MEP, Diaria.aw, 27 juli 2017. Recupera 2 augustus 2021. Despues di ricibi 1.213 voto personal na eleccion di 2017, Tjon ta drenta parlamento di Aruba dia 27 di october 2017. Rocco Tjon candidato #5, mep.aw, 2021. Recupera 2 augustus 2021. E ta keda asigna como lider di fraccion pa MEP. Alabes e ta asumi presidencia di tres comision parlamentario fiho: Comision di Asuntonan di Husticia, Comision di Asuntonan di Reino y e Comision Relacionnan cu Merca.

Entre 2017 y 2021 Tjon ta presenta diferente mocion y amienda, entre nan e ley di iniciativa pa screening di candidato ministerial, e asina yama "Landsverordening integriteit ministers" (Ley di screening di minister); esaki hunto cu Edgard Vrolijk. Wetsontwerp Aruba screening ministers bijna klaar, Antilliaans Dagblad, 17 oktober 2019. Recupera 2 augustus 2021. Despues cu parlamento a trata esaki pa di dos bes, e ley a keda aproba na october 2021 cu diesnuebe voto pro y uno contra.Parlamento a aproba ley di screening pa minister, NoticiaCla (26 oktober 2021). Recupera 26 oktober 2021. Tambe el a entrega hunto cu Hendrik Tevreden e ley di iniciativa pa un "identificatieplicht".Initiatiefwet identificatieplicht Aruba, Antilliaans Dagblad, 20 december 2019. Recupera 2 augustus 2021. Tjon tabata iniciado di e amienda riba e cambio di e Landsverordening Aruba tijdelijk financieel toezicht (LAft), cual proyecto di ley despues di a keda aproba pa parlemento dia 6 di juni 2019, no a wordo manda pa Gobernador pa ratificacion.Staten Aruba zijn de baas, Antilliaans Dagblad, 7 juni 2019. Recupera 2 augustus 2021. De LAft-story continues, Antilliaans Dagblad, 15 oktober 2019. Recupera 2 augustus 2021. Den eleccion di 2021 Tjon ta logra 908 voto personal y a retene su asiento den parlamento. Entre 20 di september 2021 y 28 di maart 2025 e tabata minister di Husticia y Asuntonan Social. Despues di e retiro repentino di Glenbert Croes dia 8 di october 2024 el a keda encarga tambe cu e maneho y responsabilidad pa cu e ministerio di Labor, Energia y Integracion.Gobernador a firma retiro di Glenbert Croes y minister Tjon ta tuma over, 24ora.com (11 di october 2024) Como candidato nr. 5 riba lista den eleccion 2024 el a ricibi 1.035 voto, un crecemento compara cu 2021.Vaststelling van de uitslag der verkiezing van de leden van de Staten 2024, Conseho Electoral di Aruba

 Bida personal 
Tjon ta casa cu Vanessa Kock, ex-alto comisario di CPA (2020-2021), ken a retira temporalmente en conexion cu e nombramento di su casa como minister di Husticia.Vanessa Tjon-Kock stapt tijdelijk op, Aruba.nu (10 september 2021). Recupera 21 september 2021. Na 2023, Tjon a cuminsa un procedura pa termina su matrimonio cu Kock. https://web.archive.org/web/20240528172145/https://24ora.com/dialuna-awo-rocco-tjon-ta-hiba-su-casa-corte/

Category:Politico di Aruba
Category:Minister di Aruba
Category:Hende